CELEX: 31981R3250
Language: el
Date: 1981-11-12 00:00:00
Title: Κανονισμός (EOK) αριθ. 3250/81 τής Επιτροπής τής 12ης Νοεμβρίου 1981 περί καθορισμού τών τιμών αγοράς στήν παρέμβαση τών οπισθίων τεταρτημορίων στόν τομέα τού βοείου κρέατος, πού ισχύουν από τίς 16 Νοεμβρίου 1981, καί περί καταργήσεως τού κανονισμού (EOK) αριθ. 980/81

Avis juridique important

|

31981R3250

Κανονισμός (EOK) αριθ. 3250/81 τής Επιτροπής τής 12ης Νοεμβρίου 1981 περί καθορισμού τών τιμών αγοράς στήν παρέμβαση τών οπισθίων τεταρτημορίων στόν τομέα τού βοείου κρέατος, πού ισχύουν από τίς 16 Νοεμβρίου 1981, καί περί καταργήσεως τού κανονισμού (EOK) αριθ. 980/81  

Επίσημη Εφημερίδα αριθ. L 327 της 14/11/1981 σ. 0012 - 0014

***** ΚΑΝΟΝΙΣΜΟΣ (ΕΟΚ) αριθ. 3250/81 ΤΗΣ ΕΠΙΤΡΟΠΗΣ  της 12ης Νοεμβρίου 1981  περί καθορισμού των τιμών αγοράς στην παρέμβαση των οπισθίων τεταρτημορίων στον τομέα του βοείου κρέατος, που ισχύουν από τις 16 Νοεμβρίου 1981, και περί καταργήσεως του κανονισμού (ΕΟΚ) αριθ. 980/81  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 6 παράγραφος 5 υπό γ,  Εκτιμώντας:  ότι, σύμφωνα με τις διατάξεις του κανονισμού (ΕΟΚ) αριθ. 1302/73 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 427/77 (3), οι ποιότητες και οι τρόποι παρουσιάσεως των προϊόντων που αποτελούν αντικείμενο αγορών πρέπει να προσδιορίζονται λαμβάνοντας υπόψη, αφ' ενός, την ανάγκη εξασφαλίσεως αποτελεσματικής στηρίξεως της αγοράς και την ισορροπία μεταξύ της εν λόγω αγοράς και της αγοράς της ανταγωνίσιμης ζωικής παραγωγής καί, αφ' ετέρου, τις οικονομικές ευθύνες που βαρύνουν σχετικώς την Κοινότητα· ότι, λαμβανομένης υπόψη της παρούσας καταστάσεως της αγοράς, ενδείκνυται να περιορισθούν οι αγορές μόνο στα οπίσθια τεταρτημόρια·  ότι, συνεπώς, είναι αναγκαίο να καταργηθεί ο κανονισμός (ΕΟΚ) αριθ. 980/81 (4), όπως τροποποιήθηκε τελευταία από τον κανονισμό (ΕΟΚ) αριθ. 2591/81 (5), και να καθορισθεί η τιμή αγοράς μόνον των οπισθίων τεταρτημορίων·  ότι τα κατώτερα και ανώτατα όρια των τιμών αγοράς πρέπει να καθορίζονται κατά τρόπο που να επίτρέπεται στους οργανισμούς παρεμβάσεως να λαμβάνουν υπόψη τις διαφορές της αξίας του κρέατος ανάλογα με την ηλικία, το βάρος, τη διάπλαση και την κατάσταση παχύνσεως των ζώων·  ότι η Επιτροπή Διαχειρίσεως Βοείου Κρέατος δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από τις 16 Νοεμβρίου 1981, οι οργανισμοί παρεμβάσεως αγοράζουν υπό τους όρους, οι οποίοι προσδιορίζονται στον κανονισμό (ΕΟΚ) αριθ. 2226/78, προσφερόμενα οπίσθια τεταρτημόρια σε τιμές που ευρίσκονται εντός των ορίων, τα οποία καθορίζονται για κάθε προϊόν στο παράρτημα, λαμβανομένων υπόψη της ηλικίας, του βάρους, της διαπλάσεως και της καταστάσεως παχύνσεως των ζώων από τα οποία προέρχονται.  Άρθρο 2  Τα σφάγια, ημιμόρια σφαγίων και τα αλληλοσυμπληρούμενα τετερτημόρια που αγοράζονται πριν από τις 16 Νοεμβρίου 1981 είναι δυνατόν να αναλαμβάνονται από τους οργανισμόυς παρεμβάσεως μέχρι τις 21 Νοεμβρίου 1981.  Άρθρο 3  Ο κανονισμός (ΕΟΚ) αριθ. 980/81 καταργείται.  Άρθρο 4  Ο παρών κανονισμός αρχίζει να ισχύει την 16η Νοεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Νοεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 132 της 19. 5. 1973, σ. 3.  (3) ΕΕ αριθ. L 61 της 5. 3. 1977, σ. 16.  (4) ΕΕ αριθ. L 99 της 10. 4. 1981, σ. 25.  (5) ΕΕ αριθ. L 252 της 5. 9. 1981, σ. 6.